פול מסקל

פול קולם מייקל מסקל (באנגלית: Paul Colm Michael Mescal; נולד ב-2 בפברואר 1996) הוא שחקן אירי זוכה פרס באפט"א לטלוויזיה לשחקן הטוב ביותר על תפקידו ב"אנשים נורמלים" ופרס לורנס אוליבייה לשחקן הטוב ביותר על תפקידו ב"חשמלית ושמה תשוקה".

 ביוגרפיה 
מסקל נולד ב-2 בפברואר 1996 במיינות', מחוז קילדייר באירלנד, בנם של דירבשלה, שוטרת בגארדה, ושל פול, מורה בבית ספר שמשחק לעיתים גם באופן חצי-מקצועי. הבכור מבין שלושה ילדים, יש לו אח ואחות, הזמרת נל מסקל (אנ').

הוא למד בבית הספר התיכון פוסט מיינות' (אנ'). מסקל היה שחקן פוטבול גאלי (אנ') עד גיל 21 בקבוצה המקומית של קילדייר (אנ') וחבר במועדון Maynooth GAA. השחקן בריאן לייסי (אנ') שיבח את כישוריו של מסקל כמגן, בעוד שהמאמן סיאן אוניל (אנ') תיאר אותו כ"בוגר מעבר לשנותיו... מאוד מפותח וחזק מאוד". הוא ויתר על קריירה בספורט לאחר פציעה בלסת.

מסקל הופיע על הבמה בפעם הראשונה בגיל 16, וגילם את הפנטום במחזמר "פנטום האופרה", לאחר מכן הוא התקבל לאקדמיית ליר (אנ') בטריניטי קולג' דבלין. הוא סיים תואר ראשון באמנויות בשנת 2017.

 קריירה 
עם סיום לימודיו באקדמיית ליר הוצעו למסקל תפקידים בשתי הפקות תיאטרון, "האפר של אנג'לה" ו"גטסבי הגדול"; הוא לקח על עצמו את האחרון וכיכב כג'יי גטסבי בתיאטרון גייט בדבלין. הוא גם שיחק את הנסיך המחזה עכשווי של "הנעליים האדומות" של הנס כריסטיאן אנדרסן באותו תיאטרון באותה השנה.

בשנת 2018 קיבל מסקל את תפקידו של סגן לנגון בהפקה של "המחרשה והכוכבים" בתיאטרון ליריק בלונדון ותיאטרון גאייטי בדבלין.

בשנת 2020, מסקל כיכב בתפקיד הטלוויזיה הראשון שלו לצד דייזי אדגר-ג'ונס בסדרת הדרמה "אנשים נורמלים", עיבוד לרומן בעל אותו שם משנת 2018 מאת סאלי רוני. התוכנית עלתה לשידור בבריטניה ב-26 באפריל 2020 ובארצות הברית בשירות הסטרימינג הולו שלושה ימים לאחר מכן. הוא זכה לשבחים וכן למועמדות לפרס אמי לבידור בפריים טיים. מסקל כיכב בקליפ לשיר "Scarlet" של הרולינג סטונז.

בשנת 2021, מסקל ביצע את הופעת הבכורה הקולנועית שלו בסרט "הבת האבודה", בבימויה של מגי ג'ילנהול.

מסקל צפוי להנחות בפעם הראשונה פרק של "סאטרדיי נייט לייב" שישודר ב-ב-7 בדצמבר 2024.

 חיים אישיים 
מסקל דובר אנגלית ואירית. הוא עבר ממולדתו אירלנד ללונדון בשנת 2020. מסקל פרסם ב-2022 כי הוא רכש נכס באירלנד, מתוך כוונה לבלות שם כשהוא לא עובד.

מ-2020 עד 2022 מסקל היה במערכת יחסים עם הזמרת האמריקאית פיבי ברידג'רס. הוא הופיע בקליפ של ברידג'רס לשיר "Savior Complex", בבימויה של פיבי וולר-ברידג'.הוא גם סיפק קולות רקע לשירה של ברידג'רס "So Much Wine", כשההכנסות שלו נתרמו למרכז הלהט"ב בלוס אנג'לס (אנ').

מסקל מנגן בפסנתר, וביצע קאברים לשירים עם אחותו, נל. ביולי 2020, הוא ביצע ספוקן וורד ושר עם הזמר דרמוט קנדי במוזיאון להיסטוריה של הטבע, לונדון. הוא השתתף בקריאה וירטואלית של המחזה" This Is Our Youth" מאת קנת' לונרגן עבור קרן השחקנים של אמריקה באוקטובר של אותה שנה.

 פילמוגרפיה 
 קולנוע 
+שנהסרטתפקידהערות2021הבת האפלה (אנ')וויל2022God's Creaturesבריאן או'הרהאחרי השמשקאלום פטרסוןכרמן (אנ')איידן2023אויב (אנ')ג'וניור2024כולנו זריםהאריגלדיאטור 2לוציוס2025המנטויליאם שייקספירתולדות הצלילליונלTBAמתגלגליםפרנקלין שפרד

 טלוויזיה 
שנה סדרה תפקיד הערות 2020 אנשים נורמלים קונל וולדרוןThe Deceivedשון מק'יומיני-סדרה2024סאטרדיי נייט לייבמנחהפרק: "פול מסקל / שאבוזי"

 תיאטרון 
שנה מחזהתפקיד הערות 2017 גטסבי הגדול ג'יי גטסבי (אנ') תיאטרון גייט, דבלין 2017–2018 הנעליים האדומות (אנ') נסיך 2018 המחרשה והכוכבים סגן לנגון תיאטרון ליריק, לונדון; תיאטרון גאיטי, דבליןAsking for It בריאן תיאטרון אבי, דבלין חלום ליל קיץ דמטריוס (אנ') טירת קילקני, פסטיבל אומנויות קילקני דיוקן האמן כאיש צעיר סטיבן דדאלוס תיאטרון פאביליון, דון לאוגייר; פסטיבל תיאטרון דבלין 2020 הסגן מאינישמור (אנ') פדראיק המטורף תיאטרון גאיטי, דבלין2022–2023חשמלית ושמה תשוקהסטנלי קובלסקי (אנ')תיאטרון אלמיידה (אנ'), לונדון
תיאטרון פיניקס (אנ'), וסט אנד

 פרסים ומועמדויות 
פרסשנהקטגוריהעבורתוצאהמקורפרס אוסקר2023השחקן הטוב ביותראחרי השמשפרס גלובוס הזהב2026שחקן המשנה הטוב ביותר – סרט קולנועהמנטפרס באפט"א לקולנוע2023השחקן הטוב ביותר בתפקיד ראשיאחרי השמש2024השחקן הטוב ביותר בתפקיד משניכולנו זריםפרס באפט"א לטלוויזיה2021השחקן הטוב ביותראנשים נורמליםפרס אמי לבידור בפריים טיים2020השחקן הראשי הטוב ביותר במיני-סדרה או סרטאנשים נורמליםפרס האקדמיה האוסטרלית הבינלאומי לאמנויות הקולנוע והטלוויזיה2021השחקן הטוב ביותר בסדרהאנשים נורמלים2026שחקן המשנה הטוב ביותרהמנטאיגוד המבקרים האמריקני2023השחקן הטוב ביותראחרי השמש מקום שניפרס אוליבייה2023השחקן הטוב ביותרחשמלית ושמה תשוקהפרס אינדפנדנט ספיריט2023ההופעה הראשית הטובה ביותראחרי השמשפרס האקדמיה האירופית לקולנוע2022שחקן אירופאיאחרי השמשאיגוד מבקרי הקולנוע של שיקגו2022השחקן הטוב ביותראחרי השמשפרס הסרטים והטלוויזיה של MTV2021הופעת פורצת הדרך הטובה ביותראנשים נורמליםפרס גילדת שחקני המסך2026צוות השחקנים הטוב ביותר בסרט קולנועהמנטשחקן המשנה הטוב ביותרפרס איגוד מבקרי הקולנוע האמריקאי2023השחקן הטוב ביותראחרי השמש2026שחקן המשנה הטוב ביותרהמנטפרס בחירת מבקרי הטלוויזיה2021השחקן הטוב ביותר בסרט/מיני סדרהאנשים נורמליםאיגוד המבקרים הקולנועיים באינטרנט2023השחקן הטוב ביותראחרי השמשפרס הקולנוע הבריטי העצמאי2022ההופעה הראשית המשותפת הטובה ביותראחרי השמשהופעת המשנה הטובה ביותרGod's Creatures2023כולנו זרים

 קישורים חיצוניים 

 הערות שוליים 

קטגוריה:שחקני תיאטרון אירים
קטגוריה:שחקני קולנוע וטלוויזיה אירים
קטגוריה:בוגרי טריניטי קולג' (דבלין)
קטגוריה:פורבס 30Under30: אירופה
קטגוריה:אישים שהופיעו ברשימת טיים 100 נקסט
קטגוריה:זוכי פרס באפט"א לטלוויזיה לשחקן הטוב ביותר
קטגוריה:אירים שנולדו ב-1996